Maruti Suzuki

**Maruti Suzuki India Limited** (MSIL, ennen vuotta 2007 nimeltään *Maruti Udyog Limited*) on vuonna 1981 perustettu ja 1982 tuotannollisen toimintansa aloittanut intialainen autoteollisuuskonserni. Yhtiön osake noteerataan sekä Bombayn pörssissä (BSE) että Intian kansallisessa pörssissä (NSE). Yhtiön kotipaikka on New Delhi. Maruti Suzuki on japanilaisen auto- ja moottoripyörävalmistajan Suzuki Motor Corporationin tytäryhtiö. Intian Forbes-lehden budjettivuonna 2014–15 tekemässä vertailussa yhtiö katsottiin Intian neljänneksi ihailluimmaksi yhtiöksi. 

Budjettivuonna 2014–15 Maruti Suzukin nettomyynti oli  kaudelta 496,1 miljardia INR (nousua). Yhtiö valmisti samalla kaudella 1,308 miljoonaa ja myi 1,292 miljoonaa autoa, joista 1,171 miljoonaa jäi Intian kotimarkkinoille ja vajaa 0,122 miljoonaa meni vientiin. Maruti Suzuki oli kappalemäärällä mitattuna Intian suurin autovalmistaja ja -myyjä. Yhtiö itse kertoo markkinaosuudekseen 45 % (2014–15), osuuden laskutapaa tarpemmin erittelemättä. Vuonna 2018 on uutisoitu, että Maruti Suzukin markkinaosuus henkilöautoissa olisi 50 prosenttia.

Intian autoteollisuus tuotti vuonna 2014–15 yhteensä 3,378 miljoonaa henkilöautoa ja 0,748 miljoonaa hyötyajoneuvoa, eli yhteensä 4,126 miljoonaa autoa. Kaudella 2015–16 Intian automarkkinoiden odotettiin kasvavan yhdeksän ensimmäisen kuukauden myynnin perusteella. OICA:n tilaston mukaan Suzukin Intian tehtaat (eli Maruti Suzuki: 1,2689 milj. autoa 2014) valmistivat kappalemääräisesti enemmän autoja kuin yhtiön Japanin tehtaat (Japani 1,0593 milj.). Kevyiden hyötyajoneuvojen kappalemäärässä Japanin tuotanto oli Intiaa suurempaa, mutta henkilöautoissa Intia oli Suzukin autojen suurin valmistajamaa.

## Automallit
Yhtiön valmistamiin, automerkillä Maruti, Maruti Suzuki tai Suzuki myytäviin automalleihin kuuluvat Omni (minivan), Gypsy (SUV), Zen (hatchback), Wagon R (hatchback), Grand Vitara (mini SUV), Swift Dzire (sedan), ja Ritz (hatchback), sekä 2014 julkaistut Stingray (hatchback), Ciaz (sedan), ja Celerio (hatchback). Yhtiö tiedotti maaliskuussa 2016, että Maruti Suzukin suosituinta automallia, pikkuauto Altoa oli myyty yhtiön historian aikana yhteensä yli kolme miljoonaa kappaletta.

Helmikuussa 2016 Intian kymmenestä myydyimmästä henkilöautomallista kuusi oli Maruta Suzuki Indian valmistamia: 1. Maruti Alto (21&nbsp;286 myytyä autoa), 2. Maruti Swift Dzire (17&nbsp;410  kpl), 3. Maruti Swift (15&nbsp;475 kpl), 4. Maruti Wagon R (14&nbsp;209 kpl), 8. Maruti Suzuki Baleno (6&nbsp;888 kpl) ja 10. Maruti Suzuki Ciaz (5&nbsp;162 kpl).

Vuonna 2018 autonvalmistaja on päättänyt panostaa kaasuautoihin Intian automarkkinalla. Yritys ei aio odottaa sähköautojen hintojen putoamista, kun Intian automarkkina on pienikokoisten autojen dominoima ja 75 prosenttia autoista maksaa alle 500 000 rupiaa (noin 6250 euroa).
 
## Kuvia

Maruti-Suzuki 800 in Sofia, Bulgaria 2005.jpg|Maruti 800, 800-kuutioisella moottorilla varustettu, suosittu Maruti Udyogin valmistama pikkuauto (Bulgaria, 2005).
Maruti Alto in Shirdi.jpg|Maruti Alto (2009).
Maruti Suzuki Swift Dzire.jpg| Maruti Swift Dzire VXi Suzukin logolla (2008).
Maruti_Suzuki_Swift_4456.JPG| Maruti Swift (2009).
2009-03 Janakpur 20.jpg| Maruti Suzukin Omni -pakettiauto ambulanssikäytössä Janakpurissa (2009).
Maruti Suzuki - ZEN ESTILO LXi - Kolkata 2012-02-27 9096.JPG|Maruti Suzukin Zen Estilo LXi, keulassaan Suzukin logo (2012).
Maruti Wagor R Cool Cab in Mumbai.JPG|Maruti Wagon R Mumbaissa (2015).

The Defence Minister, Shri A. K. Antony inspecting the Guard of Honour on his arrival at INS Hansa for commissioning the Indian Naval Air Squadron (INAS) 303 on May 11, 2013.jpg|Maruti Suzukin Maruti-automerkin maastoauto puolustusministerin kulkuvälineenä sotilasparaatissa (2015).
Maruti20100217123734.jpg|Marutin Gipsy -jeeppi Intian armeijan väreissä (2010).


## Lähteet

## Aiheesta muualla

* Showroom (Maruti Suzukin automallit)  (marutisuzuki.com)
* Seshan Vijayraghvan: 10 Best Selling Cars in India in 2015 (29.12.2015)  (ndtv.com)